ai4bharat/Pralekha huggingface dataset:
பிரதமர் அலுவலகம்
உத்தரபிரதேச மாநிலம் வாரணாசியில் ரூ 12,100 கோடி மதிப்பிலான பல்வேறு வளர்ச்சித் திட்டங்களை பிரதமர் தொடக்கி வைத்து அடிக்கல் நாட்டினார்
உத்தரப் பிரதேச மாநிலம் வாரணாசியில் ரூ 12,100 கோடி மதிப்பிலான பல்வேறு வளர்ச்சித் திட்டங்களுக்கு பிரதமர் திரு நரேந்திர மோடி இன்று அடிக்கல் நாட்டி, நிறைவடைந்த திட்டங்களைத் தொடங்கி வைத்தார். தீன்தயாள் உபாத்யாயா சந்திப்பு - சன் நகர் ரயில் பாதை அர்ப்பணிக்கப்பட்ட சரக்கு வழித்தடத்தின் மின்மயமாக்கல், வாரணாசி-ஜான்பூர் பிரிவின் நான்கு வழி விரிவாக்கம், வாரணாசியில் பல திட்டங்கள். 15 பொதுப்பணித்துறை சாலைகள், 192 கிராமப்புற குடிநீர் திட்டங்கள், மணிகர்ணிகா மற்றும் ஹரிச்சந்திரா படித்துறைகள் மறுவடிவமைப்பு செய்தல், மத முக்கியத்துவம் வாய்ந்த ஆறு குளியல் அரங்குகளில் மிதக்கும் அறை ஜெட்டிகள் உள்ளிட்ட பல்வேறு ரயில்வே திட்டங்களுக்கு பிரதமர் அடிக்கல் நாட்டினார். கர்சரா சிப்பெட் வளாகத்தில் உள்ள விடுதியைத் திறந்து வைத்த பிரதமர், ஸ்வாநிதியின் கடன்கள், கிராமப்புற வீடுகளின் சாவிகள் மற்றும் ஆயுஷ்மான் பாரத் அட்டைகள் விநியோகத்தையும் தொடங்கி வைத்தார். நிகழ்ச்சி நடைபெறும் இடத்தை வந்தடைந்த பிரதமர் மணிகர்ணிகா மற்றும் ஹரிச்சந்திரா மலைகளின் மாதிரியை பார்வையிட்டார்.
கூட்டத்தில் உரையாற்றிய பிரதமர், புனிதமான ஸ்ராவண மாதத்தின் தொடக்கம், விஸ்வநாதர் மற்றும் அன்னை கங்கை ஆகியவற்றின் மூலம் வாழ்க்கை ஆசீர்வாதமாக மாறும் என்று கூறினார். ஆயிரக்கணக்கான சிவபக்தர்கள் வாரணாசிக்கு நீர் வழங்குவதாகக் குறிப்பிட்ட பிரதமர், இந்த நகரம் சாதனை படைக்கும் பக்தர்களைக் காண்பது உறுதி என்றும் கூறினார். "வாரணாசிக்கு வருபவர்கள் எப்பொழுதும் மகிழ்ச்சியான உணர்வுடன் திரும்புவார்கள்" என்று மக்களின் விருந்தோம்பலை எடுத்துரைத்த பிரதமர் கூறினார். ஜி 20 பிரதிநிதிகளை வரவேற்றதற்காகவும், வழிபாட்டுத் தலங்களின் வளாகத்தை சுத்தமாகவும் பிரமாண்டமாகவும் வைத்திருப்பதற்காகவும் காசி மக்களை அவர் பாராட்டினார்.
“காசியின் பழங்கால ஆன்மாவைத் தக்கவைத்துக்கொண்டு, அதற்குப் புதிய உடலை வழங்குவதற்கான எங்கள் தீர்மானத்தின் விரிவாக்கம் புதிய திட்டங்கள் ” என்று பிரதமர் கூறினார். திட்டப்பணிகளுக்காக மக்களுக்கு வாழ்த்து தெரிவித்தார்.
முன்னதாக பல்வேறு திட்டங்களின் பயனாளிகளுடன் உரையாடிய பிரதமர், முந்தைய காலங்களில் இந்தத் திட்டங்கள் அடித்தட்டு மக்களுடன் இணைக்கப்படவில்லை என்று கூறினார். தற்போதைய அரசு பயனாளிகளுடன் உரையாடல் மற்றும் தொடர்புகொள்வதற்கான ஒரு புதிய பாரம்பரியத்தைத் தொடங்கியுள்ளது, சுதந்திரம் அடைந்து பல ஆண்டுகளுக்குப் பிறகு, ஜனநாயகத்தின் உண்மையான பலன் உண்மையான அர்த்தத்தில் சரியான மக்களைச் சென்றடைந்துள்ளது என்று பிரதமர் கூறினார்.
ஒவ்வொரு திட்டத்திலும் கடைசி மனிதனுக்கும் பலன்களை எடுத்துச் செல்ல அரசு பாடுபடுவதால், பயனாளி வர்க்கம் சமூக நீதி மற்றும் மதச்சார்பின்மையின் உண்மையான வடிவத்திற்கு ஒரு எடுத்துக்காட்டு என்று பிரதமர் தெரிவித்தார். இந்த அணுகுமுறை, தரகர்கள் மற்றும் மோசடி செய்பவர்களை விரட்டியடிக்க வழிவகுத்தது, இதன் மூலம் ஊழல் மற்றும் பாகுபாட்டை நீக்குகிறது என்று பிரதமர் கூறினார்.
கடந்த 9 ஆண்டுகளில், அரசு ஒரு குடும்பம் மற்றும் ஒரு தலைமுறைக்காக மட்டும் உழைக்கவில்லை, எதிர்கால சந்ததியினரின் வாழ்க்கையை மேம்படுத்துவதற்காக உழைத்துள்ளது என்று பிரதமர் கூறினார். உத்தரப் பிரதேசத்தில் இன்று 4 லட்சம் பக்கா வீடுகள் பயனாளிகளுக்கு வழங்கப்பட்டுள்ளன என்று குறிப்பிட்டார். இந்த வீடுகள் பாதுகாப்பு உணர்வை ஏற்படுத்துகின்றன, உரிமையாளர்களின் தன்னம்பிக்கையை அதிகரிக்கின்றன என்று அவர் கூறினார்.
மத்திய அமைச்சரவை
ரூ.4800 கோடி நிதி ஒதுக்கீட்டுடன் 2022-23 முதல் 2025-26 வரையிலான காலத்தில் மத்திய அரசின் நிதியுதவியுடன் கூடிய எழுச்சிமிகு கிராமங்கள் திட்டத்திற்கு மத்திய அமைச்சரவை ஒப்புதல்
மத்திய அரசின் நிதியுதவியுடன் செயல்படுத்தப்படும் “எழுச்சிமிகு கிராமங்கள் திட்டத்துக்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது. 2022-23 முதல் 2025-26 வரை இத்திட்டத்திற்கு ரூ.4800 கோடி நிதி ஒதுக்கப்பட்டுள்ளது.
அடையாளம் காணப்பட்ட எல்லைப்புற கிராமங்களில் வசிக்கும் மக்களுக்கு தரமான வாழ்க்கையை வழங்கி, வடபுறத்து எல்லை வட்டாரங்கள் மற்றும் கிராமங்களின் ஒருங்கிணைந்த வளர்ச்சிக்கு இது உதவும். எல்லை கிராமங்கள் மேம்படுத்தப்படுவதால் அங்கு வசிக்கும் மக்கள், வெளியேறிச் செல்லாதவாறு அங்கேயே தங்கியிருப்பதை இது ஊக்குவிக்கும். மேலும் இந்த கிராமங்களுக்கு பாதுகாப்பு மேம்படுத்தப்படும்.
நாட்டின் வடக்குப் பகுதியில் உள்ள 4 மாநிலங்கள் ஒரு யூனியன் பிரதேசத்தைச் சேர்ந்த 46 எல்லைப்புற வட்டாரங்கள், 19 மாவட்டங்களில் மக்களுக்குத் தேவையான வாழ்வாதாரத்தை உருவாக்குவதும், தேவையான உள்கட்டமைப்பை மேம்படுத்துவதும் இதன் நோக்கமாகும். இதற்கு இத்திட்டத்தின் கீழ் நிதி ஒதுக்கப்படும். முதல் கட்டமாக 663 கிராமங்கள் இத்திட்டத்தை செயல்படுத்துவதற்காக எடுத்துக்கொள்ளப்பட்டுள்ளன.
எழுச்சிமிகு கிராம செயல் திட்டங்கள் மாவட்ட நிர்வாகத்தால் கிராமப் பஞ்சாயத்துக்களின் உதவியுடன் உருவாக்கப்படும். மத்திய, மாநில திட்டங்கள் 100 சதவீதம் முழுமையாக செயல்படுத்தப்படுவதை இது உறுதி செய்யும்.
எல்லைப்பகுதி மேம்பாட்டுத் திட்டத்துடன் இத்திட்டம் சேராது. ரூ.4800 கோடி நிதி ஒதுக்கீட்டில் ரூ.2500 கோடி சாலைகளுக்காக செலவிடப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1899446
பிரதமர் அலுவலகம்
இந்திய டாக்டருடன் ஆப்கானிஸ்தான் தூதருக்கு ஏற்பட்ட அனுபவம் குறித்து சுட்டுரையி்ல் பிரதமர் கருத்து
உங்கள் அனுபவத்தில் இந்தியா-ஆப்கானிஸ்தான் உறவின் நறுமணம் உள்ளது: பிரதமர்
இந்தியாவுக்கான ஆப்கானிஸ்தான் தூதர் திரு பரித் மாமுண்ட்சே, சுட்டுரையில் தெரிவித்த தகவலுக்கு பிரதமர் இன்று கருத்து தெரிவித்துள்ளார்.
இந்திய டாக்டரை சந்தித்தது குறித்த நெகிழ்ச்சியான அனுபவத்தை ஆப்கானிஸ்தான் தூதர் சுட்டுரையில் தெரிவித்திருந்தார். சிகிச்சை பெற வந்தவர் ஆப்கானிஸ்தான் தூதர் என்பதை அறிந்த இந்திய மருத்துவர் அவரிடம் கட்டணம் பெற மறுத்துள்ளார். சகோதரரிடம் நான் கட்டணம் வசூலிக்க மாட்டேன் என இந்திய மருத்துவர் கூறியுள்ளார். இந்த சுட்டுரை இந்தியில் இருந்தது. ஆப்கானிஸ்தான் தூதர், சுட்டுரையில் பகிர்ந்து கொண்ட இந்த சம்பவத்துக்கு கருத்து தெரிவித்த பிரதமர், இந்த சம்பவத்தில் இந்தியா-ஆப்கானிஸ்தான் உறவின் நறுமணம் உள்ளது என குறிப்பிட்டிருந்தார்.
ஆப்கானிஸ்தான் தூதரின் சுட்டுரைக்கான கருத்துக்களில், அவர் ராஜஸ்தான் மற்றும் குஜராத்தில் உள்ள வரலாற்று சிறப்பு மிக்க ஹரிபுராவுக்கு வர அழைப்பு விடுக்கப்பட்டிருந்தது. அங்கு ஆப்கானிஸ்தான் தூதரை செல்லும்படி பிரதமர் கேட்டுக் கொண்டார்.
இன்று தேசிய மருத்துவர்கள் தினம்.
------
(
மின்னணு மற்றும் தகவல் தொழில்நுட்பம்
18-ஆவது நிறுவன தினத்தை கொண்டாடியது இந்திய தேசிய இணையதள இணைப்பகம்
இந்திய தேசிய இணையதள இணைப்பகம்  இன்று  தனது 18-ஆவது நிறுவன தினத்தைக் கொண்டாடியது. கடந்த 18 ஆண்டுகளாக இந்திய இணைய சூழலியலுக்கு நிக்சி மிகப்பெரும் பங்களிப்பை அளித்து வருகிறது. இந்தியாவின் முதல் இணையதள இணைப்பகமான நிக்சி, உள்நாட்டு இணையதள பயன்பாட்டை வழிப்படுத்தும் பணியை அமெரிக்கா போன்ற வெளிநாடுகளுக்கு எடுத்துச் செல்லாமல் நாட்டிலேயே மேற்கொள்வதால் இணையதள சேவை நிறுவனங்களுக்கான சர்வதேச அலைக்கற்றை மீதான தொகை சேமிக்கப்படுவதுடன் சிறப்பான சேவையும் அளிக்கப்படுகிறது.
18 ஆண்டுகள் நிறைவடைவதை முன்னிட்டு “மின்னணு பொருளாதாரம்- தடங்களை விரிவுபடுத்துதல்” என்ற தலைப்பில் இணைய கருத்தரங்கிற்கு இந்திய தேசிய இணையதள இணைப்பகம் ஏற்பாடு செய்திருந்தது. மத்திய மின்னணு மற்றும் தகவல் தொழில்நுட்ப அமைச்சகத்தின் செயலாளர் திரு அஜய் பிரகாஷ் சாவ்னே தலைமையில் நடைபெற்ற இந்த வலைதள கருத்தரங்கில் நிக்சியின் தலைவரும் நிர்வாக அதிகாரியுமான திரு அனில் குமார் ஜெயின், அட்வைசரி நிறுவனத்தின் நிறுவனரும் தலைவர் மற்றும் நிர்வாக அதிகாரியுமான திரு டிவி ராமச்சந்திரன், ஆசிய பசிபிக் உயர்நிலை கள சங்கத்தின் பொது மேலாளர் திரு லியோனிட் டோடோரோவ், ப்ரைமஸ் பார்ட்னர்ஸ் நிறுவனத்தின் நிறுவனரும் தலைவர் மற்றும் நிர்வாக அதிகாரியுமான திரு நிலயா வர்மா, அப்னிக் நிர்வாக கவுன்சிலின் தலைவர் திரு கவுரப் ராஜ் உபாத்யா ஆகியோர் கலந்து கொண்டு தங்களது கருத்துக்களைத் தெரிவித்தனர்.
ஐந்து மொழிகளுடன் தொடங்கிய .भारत  என்ற கள பெயர், தற்போது 22 மொழிகளில் இயங்குகிறது. 22 இந்திய மொழிகளில் கள பெயரைப் பயன்படுத்தும் ஒரே நாடு இந்தியா என்று நிக்சியின் தலைவரும் நிர்வாக அதிகாரியுமான திரு அனில் குமார் ஜெயின் தெரிவித்தார். உலகெங்கும் இருந்து சுமார் 1000 பேர் இந்தக் கருத்தரங்கில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1728522
புவி அறிவியல் அமைச்சகம்
வரும் புதன்கிழமை அன்று முழு சந்திர கிரகணம்: இந்தியாவின் பெரும்பாலான வடகிழக்குப் பகுதிகளில் பகுதி கிரகணமாகக் காணலாம்
இந்திய வானிலை ஆராய்ச்சி மையம் தெரிவித்துள்ளதாவது:
வரும் புதன் கிழமை, மே 26 அன்று வானில் முழு சந்திர கிரகணம் ஏற்படவுள்ளது.
இந்தியாவில் வட கிழக்கு பகுதிகள், மேற்கு வங்கத்தின் ஒரு சில இடங்கள், ஒடிசா மற்றும் அந்தமான் நிக்கோபார் தீவுகளின் சில கடற்கரைப் பகுதிகளில் சந்திர உதயத்திற்குப் பிறகு, பகுதி சந்திரகிரகணம், குறுகிய காலத்திற்கு தெரியும்.
தென் அமெரிக்கா, வட அமெரிக்கா, ஆசியா, ஆஸ்திரேலியா, அண்டார்டிகா, பசிபிக் பெருங்கடல், இந்திய பெருங்கடலை ஒட்டிய இடங்களில் இந்த சந்திர கிரகணம் தெரியும்.
இந்த பகுதி சந்திர கிரகணம், இந்திய நேரப்படி பிற்பகல் 3.15 மணிக்குத் தொடங்கும். முழு சந்திர கிரகணம், மாலை 4:39 மணிக்குத் துவங்கி, 4:58 மணிக்கு நிறைவடையும். பகுதி சந்திர கிரகணம், மாலை 6:23 மணிக்கு முடிவடையும்.
அடுத்த சந்திர கிரகணம், 2021, நவம்பர் 19 அன்று இந்தியாவில் தெரியும். அது, பகுதி சந்திர கிரகணமாக நிகழும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1721239
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 184.97 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 184.87 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.62 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1812172
சுகாதாரம் மற்றும் குடும்ப நலத்துறை அமைச்சகம்
கோவிட்-19 தொற்றுக்கு எதிரான பொது சுகாதார முன்னேற்பாடுகள் மற்றும் தேசிய தடுப்பூசி இயக்கத்தின் முன்னேற்றம் குறித்து மாநிலங்கள்/யூனியன் பிரதேசங்களுடன் டாக்டர் மன்சுக் மாண்டவியா ஆய்வு
மத்திய சுகாதாரம் மற்றும் குடும்பநலத்துறை அமைச்சர் டாக்டர் மன்சுக் மாண்டவியா, மாநில சுகாதார அமைச்சர்கள், முதன்மை செயலர்கள் உள்ளிட்டோருடன் மெய்நிகர் வடிவில் இன்று கலந்துரையாடினார். இந்தக்கூட்டத்தில் கோவிட்-19 தொற்றுக்கு எதிரான பொது சுகாதார முன்னேற்பாடுகள் மற்றும் தேசிய தடுப்பூசி இயக்கத்தின் முன்னேற்றம் குறித்து மாநிலங்கள்/யூனியன் பிரதேசங்களுடன் டாக்டர் மன்சுக் மாண்டவியா ஆய்வு மேற்கொண்டார். நாட்டின் பல்வேறு மாநிலங்களில் ஒமிக்ரான் தொற்று பரவல் அதிகரித்து வரும் சூழலில், 15-18 வயதுக்குட்பட்டோருக்கு தடுப்பூசியும், பாதிப்புக்குள்ளாகும் வாய்ப்புள்ள பிரிவினருக்கு முன்னெச்சரிக்கை தடுப்பூசி செலுத்தும் சமீபத்திய முடிவைச் செயல்படுத்துதல் குறித்து இதில் விவாதிக்கப்பட்டது. மத்திய சுகாதாரத்துறை செயலாளர் திரு ராஜேஷ் பூஷண் ஏற்பாட்டின்படி இது நடத்தப்பட்டது.
திரு மா.சுப்பிரமணியன் , திரு என்.கே.தாஸ் , டாக்டர் பிரபுராம் சவுத்ரி , திரு சத்யேந்திர ஜெயின் , திரு அனில் விஜ் , திரு கேசப் மகந்தா உள்ளிட்ட மாநில அமைச்சர்கள் இந்தக்கூட்டத்தில் கலந்து கொண்டனர்.
கூட்டத்தில் உரையாற்றிய மத்திய அமைச்சர், ஒமிக்ரான் தொற்று வேகமாகப் பரவக்கூடியது என்பதை உலக நாடுகள் கண்டு வருவதாகவும், அதிகப் பரவல் மருத்துவ நடைமுறைகளையும் மிஞ்சியதாக இருக்கும் என்றும் குறிப்பிட்டார். மாநிலங்கள் இந்த தொற்று பரவலில் இருந்து தப்பிக்க தீவிரமான முயற்சிகளையும், முன்னேற்பாடுகளையும் செய்ய வேண்டும் என அவர் வலியுறுத்தினார்.
எந்த வகை தொற்று என்று பாராமல், முன்னெச்சரிக்கை மற்றும் பாதுகாப்பு நடவடிக்கைகளை முன்பு போல மேற்கொள்ள வேண்டும் என டாக்டர் மன்சுக் மாண்டவியா கேட்டுக் கொண்டார். மாநில அரசுகள் தங்கள் குழுக்களை முடுக்கி விட்டு, கண்காணிப்பை வலுப்படுத்த வேண்டும் என்று அவர் வலியுறுத்தினார். பரிசோதனைகளை அதிகரித்து, மருத்துவ கட்டமைப்பை பலப்படுத்தி, பரவல் சங்கிலியை முறியடிக்க நடவடிக்கைகளை போர்க்கால அடிப்படையில் எடுக்குமாறு அவர் கேட்டுக் கொண்டார்.
மக்கள் நலனை உறுதிப்படுத்தும் அதே வேளையில், பெருந்தொற்றுக்கு எதிரான போராட்டத்தை பொறுமையுடனும், அர்ப்பணிப்புடனும் மேற்கொண்டு வரும் மாநில அரசுகளை பாராட்டிய டாக்டர் மன்சுக் மாண்டவியா, ‘ கொரோனாவுக்கு எதிரான முந்தைய போராட்டத்தின் படிப்பினை மற்றும் அனுபவத்துடன், ஒமிக்ரானுக்கு எதிராகவும் நாம் கவனம் செலுத்தி, அதை முறியடிக்கும் முயற்சியில் ஈடுபட வேண்டும்’ என அறிவுறுத்தினார்.
மேலும் 15 வயது முதல் 18 வயதுக்கு உட்பட்டோருக்கு தடுப்பூசி செலுத்தும் நடவடிக்கையிலும் முனைப்புடன் செயல்படுமாறு அவர் கேட்டுக்கொண்டார். சுகாதாரப் பணியாளர்கள், முன்களப் பணியாளர்கள் ஆகியோர் முழுவதும் தடுப்பூசி செலுத்திக் கொண்டதை மாநிலங்கள் உறுதிப்படுத்த வேண்டும் என்றும் அவர் வலியுறுத்தினார்.
மேலும் கூடுதல் விவரங்களுக்கு ஆங்கில செய்திக் குறிப்பை காணவும்
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்டுள்ள கொவிட் தடுப்பூசிகளின் மொத்த எண்ணிக்கை 75.89 கோடியைக் கடந்தது
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 75.89 கோடியைக் கடந்துள்ளது. கடந்த 24 மணி நேரத்தில் 61,15,690 தடுப்பூசிகள் செலுத்தப்பட்டுள்ளன. இன்று காலை 7 மணிக்குக் கிடைத்த முதற்கட்டத் தகவலின்படி, மொத்தம் 76,68,216 முகாம்களில் 75,89,12,277 தடுப்பூசிகள் போடப்பட்டுள்ளன.
கடந்த 24 மணி நேரத்தில் 38,012 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,25,22,171 ஆக உயர்ந்துள்ளது.
நம் நாட்டில் குணமடைந்தவர்களின் விழுக்காடு, 97.62 சதவீதமாக உள்ளது.
தொடர்ந்து 80 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
கடந்த 24 மணி நேரத்தில் 27,176 பேர் புதிதாகத் தொற்றுக்கு ஆளாகியுள்ளனர்.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,51,087 ஆக உள்ளது. இது, நாட்டின் மொத்த பாதிப்பில் 1.05 சதவீதம் ஆகும்.
கடந்த 24 மணி நேரத்தில் 16,10,829 பரிசோதனைகளும், இந்தியாவில் இதுவரை மொத்தம் 54,60,55,796 பரிசோதனைகளும் மேற்கொள்ளப்பட்டுள்ளன.
வாராந்திரத் தொற்று உறுதி விழுக்காடு தொடர்ந்து 82 நாட்களாக 3 சதவீதத்திற்கும் குறைவாக, 2.00 சதவீதமாகவும், தினசரித் தொற்று உறுதி விகிதம் 1.69 சதவீதமாகவும் இன்று பதிவாகியுள்ளது. இந்த எண்ணிக்கை தொடர்ந்து 16 நாட்களாக 3 சதவீதத்திற்குக் குறைவாகவும், 99 நாட்களாக 5 சதவீதத்திற்குக் குறைவாகவும் காணப்படுகிறது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1754935
சுகாதாரம் மற்றும் குடும்ப நலத்துறை அமைச்சகம்
நாட்டில் கொரோனாவுக்கு சிகிச்சை பெறுவோர் எண்ணிக்கை 3.09 சதவீதம்
இந்தியாவில் கொரோனா நோய்த் தொற்றால் பாதிக்கப்பட்டோரின் எண்ணிக்கை தொடர்ந்து குறைந்து, தற்போது 3.09 சதவீதமாக உள்ளது.
கடந்த 24 மணி நேரத்தில் புதிதாக நோய்த் தொற்று ஏற்பட்டு குணமடைந்து வருபவர்களின் எண்ணிக்கை நாட்டில் அதிகரித்துள்ளது. இந்தத் தொடர் நிலையால் இந்தியாவில் தற்போது 3,08,751 பேர் சிகிச்சை பெற்று வருகின்றனர்.
கடந்த 24 மணி நேரத்தில் 25,152 பேருக்கு புதிதாகத் தொற்று ஏற்பட்டுள்ள நிலையில், குணமடைந்தவர்களின் எண்ணிக்கை 29,885-ஆக பதிவாகியுள்ளது. சிகிச்சை பெறுவோரின் எண்ணிக்கை தொடர்ந்து குறைந்து வருவதால் இந்தியாவில் பத்து லட்சம் மக்களில் பாதிக்கப்பட்டோரின் எண்ணிக்கை உலக அளவில் குறைவாக  உள்ளது.
கொரோனா தொற்றுக்கு எதிரான போராட்டத்தில் மற்றொரு மைல்கல் சாதனையாக நாட்டின் மொத்தப் பரிசோதனையின் எண்ணிக்கை 16 கோடியைக் கடந்துள்ளது. கடந்த 24 மணி நேரத்தில் 11 லட்சத்து 70 ஆயிரத்து 868 பேருக்கு பரிசோதனை செய்யப்பட்டுள்ளது. இதன் மூலம் மொத்த எண்ணிக்கை 16,00,90,514-ஆக உயர்ந்துள்ளது. நாட்டில் ஒரு நாளில் மேற்கொள்ளப்படும் பரிசோதனைகளின் எண்ணிக்கை 15 லட்சமாக அதிகரித்துள்ளது. பரிசோதனையின் எண்ணிக்கை அதிகரிப்பதால் பாதிக்கப்படுவோரின் எண்ணிக்கை சரிந்து வருகிறது. தற்போது மொத்த பாதிப்பு 6.25 சதவீதமாக உள்ளது.
15 மாநிலங்கள்/ யூனியன் பிரதேசங்களில் தேசிய அளவை விட குறைவாகவே பாதிப்பு ஏற்பட்டுள்ளது. நாட்டில் மொத்தம் 95.5 லட்சம்  பேர் குணமடைந்துள்ளனர். உலக அளவில் மிக அதிகமாக குணமடைந்தவரின் வீதம் 95.46-ஆக பதிவாகியுள்ளது. தற்போது 92,41,961 பேர் சிகிச்சை பெற்று வருகின்றனர்.
34 மாநிலங்கள் யூனியன் பிரதேசங்களில் குணமடைந்தவரின் வீதம் 90 சதவிகிதத்தைக் கடந்துள்ளது. கடந்த 24 மணி நேரத்தில் 347 பேர் உயிரிழந்துள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1681921
பாதுகாப்பு அமைச்சகம்
ராணுவப் பொறியியல் சேவைப் பணியில் 9,304 பதவியிடங்களை அகற்ற பாதுகாப்பு அமைச்சர் திரு ராஜ்நாத் சிங் ஒப்புதல்
ராணுவப் பொறியியல் சேவைப் பணியில் அடிப்படை மற்றும் தொழிலியல் பணியாளர்களுக்கான 9,304 பதவியிடங்களை அகற்றுவதற்கான, முதன்மைத் தலைமைப் பொறியாளரின், ராணுவ பொறியியல் சேவைப் பணிகள்  திட்டத்துக்கு மத்திய பாதுகாப்பு அமைச்சர் திரு ராஜ்நாத் சிங் ஒப்புதல் அளித்துள்ளார்.
லெப்டினண்ட் ஜெனரல் ஷெகட்கர் தலைமையிலான நிபுணர்
குழுவினர், ஆயுதப் படையின் ராணுவப் பொறியியல் சேவைப் பணிகளில் போர்த்திறனை மேம்படுத்துதல் மற்றும் பாதுகாப்பு செலவினத்தை மறுசமன் செய்வதற்கான நடவடிக்கைகள் சார்ந்து செய்த பரிந்துரைகளை ஏற்கும் வகையில் இந்த நடவடிக்கை மேற்கொள்ளப்பட்டுள்ளது.
எம்.ஈ.எஸ்-ன் பணிகளில் ஒரு பகுதியை துறையில் பணியமர்த்தப்பட்ட ஊழியர்களே செய்துகொள்வது, இதரப்பணிகளை வெளியிலிருந்து தருவிக்கப்பட்டவர்களைக் கொண்டு செய்துகொள்வது என்கிற வகையில் சிவில் பணியாளர் தொகுதியை மாற்றியமைப்பது என்பது இந்த நிபுணர் குழுவின் பரிந்துரைகளில் ஒன்று ஆகும்.
இது குறித்த பரிந்துரைகள் அடிப்படையிலும், எம் ஈ எஸி-ன் முதன்மைத் தலைமைப் பொறியாளர் சமர்ப்பித்த திட்டத்தின் அடிப்படையிலும், எம் ஈ எஸி-ல் மொத்தமுள்ள 13,157 காலிப் பணியிடங்களில் 9,304 பணியிடங்களை அகற்றிவிட பாதுகாப்பு
அமைச்சர் ஒப்புதல் அளித்துள்ளார்.
(வருங்காலத்தில் சிக்கலான பணிகளை, திறம்படவும், சிக்கனமாகவும் கையாள, குறைந்த பணியாளர்களுடன் எம் ஈ எஸ்-ஐ திறம்பட்ட அமைப்பாக மாற்றியமைப்பது இந்தப் பரிந்துரைகளின் நோக்கமாகும்.
பாதுகாப்பு அமைச்சகம்
மேற்கு ஏர் கமாண்ட் தலைமையக நிர்வாகத்தின் மூத்த பொறுப்பு அதிகாரியாக ஏர் வைஸ் மார்ஷல் பி எஸ் கர்கரே பொறுப்பேற்றார்
மேற்கு ஏர் கமாண்ட் தலைமையக நிர்வாகத்தின் மூத்த பொறுப்பு அதிகாரியாக ஏர் வைஸ் மார்ஷல் பி எஸ் கர்கரே பொறுப்பேற்றார். விஷிஷ்ட் சேவா பதக்கம் பெற்ற ஏர் வைஸ் மார்ஷல் கே அனந்தராமனிடம் இருந்து 2021 பிப்ரவரி 1 அன்று இந்த பதவியை அவர் ஏற்றுக்கொண்டார்.
1987 டிசம்பர் 19 அன்று நிர்வாக கிளையில் ஏர் வைஸ் மார்ஷல் பி எஸ் கர்கரே இணைத்துக் கொள்ளப்பட்டார். கமாண்ட் தலைமையகம் மற்றும் விமானப்படை தலைமையகம் உள்ளிட்ட பல்வேறு பிரிவுகளில் இவர் பணியாற்றியுள்ளார்.
பாதுகாப்பு சேவைகள் பணியாளர் கல்லூரி மற்றும் பாதுகாப்பு மேலாண்மைக்கான கல்லூரி ஆகியவற்றில் பயின்ற ஏர் வைஸ் மார்ஷல் பி எஸ் கர்கரே, பாதுகாப்பு மேலாண்மைக்கான கல்லூரியின் இயக்கும் அதிகாரியாகவும் பணிபுரிந்துள்ளார்.
மேற்கு ஏர் கமாண்ட் தலைமையக நிர்வாகத்தின் மூத்த பொறுப்பு அதிகாரியாக பொறுப்பேற்பதற்கு முன், விமானப்படை தலைமையகத்தில்  ‘ஏர் கமோடோர் விமானப்படை பணிகள்’ பதவியை ஏர் வைஸ் மார்ஷல் பி எஸ் கர்கரே வகித்தார்.
-----
(Visitor Counter : 112
பிரதமர் அலுவலகம்
தனித்துவமான கலாச்சாரம் மற்றும் ஆற்றல்மிக்க மக்களைக் கொண்ட நமது வடகிழக்கு பிராந்தியம் முன்னெப்போதும் இல்லாத வளர்ச்சி வேகத்தைக் காண்கிறது: பிரதமர்
வடகிழக்குப் பிராந்தியத்தின் விரிவடைந்த தொடர்புக்கான அடிப்படைக் கட்டமைப்பு மேம்பாடு உள்ளிட்ட பல்வேறு முன்முயற்சிகள் பற்றிய கட்டுரைகள், வரைகலைகள், வீடியோக்கள் மற்றும் தகவலைப் பிரதமர் திரு நரேந்திர மோடி பகிர்ந்துள்ளார்.
ட்விட்டரில் பிரதமர் கூறியிருப்பதாவது:
“தனித்துவமான கலாச்சாரம் மற்றும் ஆற்றல்மிக்க மக்களைக் கொண்ட நமது வடகிழக்கு பிராந்தியம் முன்னெப்போதும் இல்லாத வளர்ச்சி வேகத்தைக் காண்கிறது. அடிப்படைக் கட்டமைப்பு மேம்பாட்டில் இருந்து விரிவடைந்த தொடர்பு வரை இந்தப் பிராந்தியத்தின் ஏராளமான ஆற்றலை நாங்கள் வெளிக்கொண்டு வந்திருக்கிறோம். #9YearsOfNorthEastProsperity”
பாதுகாப்பு அமைச்சகம்
லெப்டினன்ட் ஜெனரல் மனோஜ் பாண்டே இந்திய இராணுவத்தின் துணைத் தலைமைத் தளபதியாகப் பொறுப்பேற்றார்
லெப்டினன்ட் ஜெனரல் மனோஜ் பாண்டே, பிவிஎஸ்எம், ஏவிஎஸ்எம், விஎஸ்எம் 01 பிப்ரவரி 2022 அன்று இராணுவத்தின் துணைத் தலைமைத் தளபதியாகப் பொறுப்பேற்றார்..
தேசிய பாதுகாப்பு அகாடமியின் முன்னாள் மாணவரான , லெப்டினன்ட் ஜெனரல் மனோஜ் பாண்டே டிசம்பர் 1982 ஆம் ஆண்டில் பொறியாளர் பிரிவில் - கார்ப்ஸ் ஆஃப் இன்ஜினியர்ஸ்  ல் பணியில் நியமிக்கப்பட்டார். ஜம்மு காஷ்மீர் எல்லைக் கட்டுப்பாட்டுப் பகுதியில் பல்லன்வாலா செக்டார் பகுதியில் மேற்கொள்ளப்பட்ட பராக்ரம் நடவடிக்கையின் போது ஜெனரல் ஆஃபீசர் பொது அதிகாரியாக பொறியாளர் படைப்பிரிவொன்றுக்கு தலைமை தாங்கினார். அவர் கேம்பர்லி  ஊழியர் பயிற்சி கல்லூரியில் பட்டம் பெற்றவர், ஹையர் கமாண்ட் உயர் தலைமை மற்றும் தேசிய பாதுகாப்புக் கல்லூரி  படிப்புகளையும் பயின்றவர்.
அவரது 39 ஆண்டுகால சிறப்புமிக்க இராணுவ வாழ்க்கையில் மேற்குப் பகுதி தாக்குதல் படையின் பொறியாளர் பிரிவின் தலைமைப் பொறுப்பு, ஜம்மு காஷ்மீர் எல்லைக் கட்டுப்பாட்டு பகுதியில் காலாட்படை பிரிவு, மேற்கு லடாக்கின் மிக உயரமான பகுதியில் உள்ள மலைப்படைப் பிரிவு, வடகிழக்கில் இராணுவ வீரர், அந்தமான் & நிக்கோபார் இராணுவத் தளபதி  மற்றும் கிழக்குப் படைப்பிரிவின் தலைமை தளபதி ஜெனரல் ஆஃபீசர் கமாண்டிங்க் இன் சீஃப் ஆகியவை உட்பட பல்வேறு சூழல்களில் முக்கியமான, சவாலான தலைமைப் பொறுப்புகளில் பணியாற்றியவர்.
வடகிழக்கில் ஒரு மலைப் படையணியின் பிரிகேட் மேஜர், இராணுவச் செயலாளரின் கிளையில் உதவி இராணுவச் செயலர் , உயரமான பகுதியில் உள்ள மலைப் பிரிவின் கர்னல் கியூ, தலைமையகத்தில் கிழக்கு படைப்பிரிவின் பிரிகேட் பொது ஊழியர்கள்   ஆகிய பணிகளையும் அவர் ஆற்றியுள்ளார்.
எத்தியோப்பியா மற்றும் எரித்திரியாவில் உள்ள ஐக்கிய நாடுகள் சபை இயக்ககத்தின் தலைமைப் பொறியாளராகவும் பணியாற்றினார இவர். இராணுவத் தலைமையகத்தில் உள்ள இராணுவ நடவடிக்கை இயக்குனரகத்தில் கூடுதல் இயக்குநர் ஜெனரல்  ; தலைமையகத்தின் தெற்கு படைப்பிரிவின் தலைவர்; இராணுவ தலைமையகத்தில்  தலைமை இயக்குநர் பதவிகளையும் அவர் வகித்தவர்.
அவரது சிறப்பு மிக்க சேவைக்காக, அவருக்கு பரம் விஷிஷ்ட் சேவா பதக்கம், அதி விஷிஷ்ட் சேவா பதக்கம், விஷிஷ்ட் சேவா பதக்கம், இராணுவத் தலைமைத் தளபதி பாராட்டு மற்றும் ஜெனரல் ஆஃபீசர் கமாண்டிங்க் இன் சீஃப் பாராட்டு  ஆகியன வழங்கப்பட்டுள்ளன.
லெப்டினன்ட் ஜெனரல் மனோஜ் பாண்டே, லெப்டினன்ட் ஜெனரல் சிபி மொஹந்தியிடம் இருந்து இராணுவத் துணைத் தளபதி பொறுப்பை ஏற்றுக்கொண்டார். லெப்டினன்ட் ஜெனரல் சிபி மொஹந்தி இராணுவத்தில் நாற்பதாண்டு காலம்சிறப்புறப் பணியாற்றி 31 ஜனவரி 2022 அன்று ஓய்வு பெற்றார்.
சுகாதாரம் மற்றும் குடும்ப நலத்துறை அமைச்சகம்
36 கோடி: இந்தியாவில் இதுவரை செலுத்தப்பட்டுள்ள கொவிட் தடுப்பூசிகளின் மொத்த எண்ணிக்கை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 36 கோடியைக் கடந்தது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 47,07,778 முகாம்களில் 36,13,23,548 தடுப்பூசிகள் போடப்பட்டுள்ளன. கடந்த 24 மணி நேரத்தில் 36,05,998 தடுப்பூசிகள் செலுத்தப்பட்டுள்ளன.
இந்தியாவில் கடந்த 24 மணி நேரத்தில் 43,733 பேர் புதிதாகப் பாதிக்கப்பட்டுள்ளனர். இதையடுத்து, தொடர்ந்து 10-வது நாளாக அன்றாட புதிய பாதிப்புகள் 50,000-க்கும் கீழ் பதிவாகியுள்ளது.
நம் நாட்டில் கொவிட் தொற்றுக்கு சிகிச்சை பெறுவோரின் எண்ணிக்கை 4,59,920 ஆக சரிந்துள்ளது. இது, நாட்டின் மொத்த பாதிப்பில் வெறும் 1.50 சதவீதமாகும்.
சிகிச்சை பெறுவோரின் எண்ணிக்கையில் கடந்த 24 மணி நேரத்தில் 4,437 சரிந்துள்ளது.
தொடர்ந்து 55-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது. கடந்த 24 மணி நேரத்தில் 47,240 பேர் குணமடைந்தனர்.
கடந்த 24 மணி நேரத்தில் புதிதாகத் தொற்றுக்கு ஆளானவர்களை விடக் கூடுதலாக 3,507 பேர் குணமடைந்தனர்.
இதுவரை மொத்தம் 2,97,99,534 பேர் கொவிட்-19 தொற்றிலிருந்து குணமடைந்துள்ளனர். இதன்படி குணமடைந்தவர்களின் விழுக்காடு 97.18 சதவீதமாக அதிகரித்துள்ளது.
கடந்த 24 மணி நேரத்தில் 19,07,216 பரிசோதனைகளும், இந்தியாவில் இதுவரை மொத்தம் 42,33,32,097 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.39 சதவீதமாகவும், தினசரி தொற்று உறுதி விகிதம் 2.29 சதவீதமாகவும் இன்று பதிவாகியுள்ளது. தொடர்ந்து 16 நாட்களாக இந்த எண்ணிக்கை 3 சதவீதத்திற்கு குறைவாகவும், ஒரு மாத காலத்திற்கும் மேலாக 5 சதவீதத்திற்கு குறைவாகவும் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1733279
ரெயில்வே அமைச்சகம்
2020 செப்டம்பர் முதல் 2021 ஜூன் வரை அதிகளவிலான சரக்குகளை ரயில்வே கையாண்டது.
கொவிட் சவால்களுக்கு மத்தியிலும் இந்திய ரயில்வேயின் சரக்கு போக்குவரத்து பணிகள் தொய்வின்றி அதிகளவில் நடைபெற்று வருகின்றன.
2021 ஜூன் மாதத்தில் 112.65 மில்லியன் டன் சரக்குகளை இந்திய ரயில்வே கையாண்டது. 2019 ஜூனுடன்  ஒப்பிடும் போது இது 11.19 சதவீதமும், 2020 ஜூனுடன்  ஒப்பிடும் போது இது 20.37 சதவீதமும் அதிகமாகும்.
50.03 மில்லியன் டன் நிலக்கரி, 14.53 மில்லியன் டன் இரும்புத் தாது, 5.53 மில்லியன் டன் இரும்பு மற்றும் எஃகு, 5.53 மில்லியன் டன் உணவு தானியங்கள், 4.71 மில்லியன் டன் உரங்கள், 3.66 மில்லியன் டன் மினரல் எண்ணெய், 6.59 மில்லியன் டன் சிமெண்ட் மற்றும் 4.28 மில்லியன் டன் கிளின்கர் உள்ளிட்டவை 2021 ஜூன் மாதம் எடுத்து செல்லப்பட்ட முக்கிய பொருட்களாகும்.
சரக்கு கையாளுதல் மூலம் ரூ 11186.81 கோடியை 2021 ஜூன் மாதம் இந்திய ரயில்வே ஈட்டியது. 2019 ஜூனுடன்  ஒப்பிடும் போது இது 4.48 சதவீதமும், 2020 ஜூனுடன்  ஒப்பிடும் போது இது 26.7 சதவீதமும் அதிகமாகும்.
தனது செயல்திறனை மேம்படுத்திக் கொள்ளும் வாய்ப்பாக கொவிட்-19-ஐ இந்திய ரயில்வே பயன்படுத்தி வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?
பிரதமர் அலுவலகம்
ஹந்த்வாராவில் வீர மரணமடைந்த பாதுகாப்பு படை வீரர்களுக்கு பிரதமர் அஞ்சலி செலுத்தினார்
ஜம்மு காஷ்மீரின் ஹந்த்வாராவில் வீர மரணமடைந்த துணிவுமிக்க சிப்பாய்களுக்கும் பாதுகாப்பு படை வீரர்களுக்கும் பிரதமர் திரு. நரேந்திர மோடி அஞ்சலி செலுத்தினார்
"ஹந்த்வாராவில் வீர மரணமடைந்த துணிவுமிக்க சிப்பாய்களுக்கும் பாதுகாப்பு படை வீரர்களுக்கும் அஞ்சலிகள். அவர்களின் வீரமும், தியாகமும் என்றும் மறக்கப்படாது. நாட்டுக்காக உச்சபட்ச அர்ப்பணிப்போடு சேவை புரிந்த அவர்கள், மக்களை காப்பாற்ற ஓய்வின்றி உழைத்தனர். அவர்களின் குடும்பத்தினருக்கும் நண்பர்களுக்கும் இரங்கல்கள்," என்று பிரதமர் கூறினார்.